ব্রায়ান জ্বরে কাবু গোটা শহর

কলকাতা: ব্রায়ান জ্বরে কাবু গোটা শহর। রবিবাসরীয় কলকাতাকে সুরের মূর্চ্ছনায় ভাসালেন ব্রায়ান অ্যাডামস (Bryan Adams)। কনসার্টে রবিবার ছিল উপচে পড়া ভিড়। ব্রায়ানের ম্যাজিকে বুঁদ কলকাতা, তেমন কলকাতাবাসীর উন্মাদনায় মুগ্ধ খোদ রক সম্রাট। এই শহরে প্রথমবার পা রেখে কানাডিয়ান গায়ক জানিয়েছেন এটা তাঁর কাছে চিরস্মরণীয় এক অভিজ্ঞতা। ব্রায়ান বলেন, “এই শহরের প্রতিটা কনসার্টই কি এমন হয়? এত ভালো ক্রাউড? তাহলে তো আবার আসতে হবে দেখছি।”

প্রথমবার কলকাতায় শো করলেন ব্রায়ান অ্যাডামস। ব্রায়ানকে ঘিরে শ্রোতামহলে উত্তেজনা ছিল চোখে পড়ার মতো। ডিসেম্বরের শীতের সন্ধ্যায় শহরকে নস্ট্যালজিয়ায় ভাসিয়ে দিলেন ব্রায়ান অ্যাডামস। ব্রায়ানের কনসার্ট থেকে সেলেবদের ক্যামেরাবন্দি সব মুহূর্ত নেটপাড়ায় ছড়িয়েছে। তাতে দেখা গিয়েছে, মঞ্চে যখন ‘সামার অফ সিক্সটি নাইন’, ‘এভরিথিং আই ডু’, ‘হেভেন’, ‘প্লিজ ফরগিভ মি’ একের পর এক গান। তার মধ্যে ভক্তদের উল্লাস। কেউ মন খুলে নাচলেন, কেউ বা গায়ে কাঁটা দেওয়া মুহূর্ত শুধু বিস্ময় দৃষ্টিতে চেয়ে উপভোগ করে গেলেন। দর্শকদের ভিড়ে দেখা গেল রাজ চক্রবর্তী এবং শুভশ্রী গঙ্গোপাধ্যায়কে।

আরও পড়ুন: ওটিটিতে এবার জিগরা

ব্রায়ানের ‘ফ্যান গার্ল’ অবতারে ধরা দিলেন ইমন। ব্রায়ান অ্যাডামস কনসার্ট দেখতে এদিন সপরিবারে পৌঁছে গিয়েছিলেন রূপম ইসলামও। কনসার্টের ভিড়ে মাঝে দেখা গেল স্বস্তিকা মুখোপাধ্যায় ও তাঁর মেয়েকে। দুজনকে দেখা গেল বেশ চুটিয়ে উপভোগ করছেন কনসার্ট। জয় সরকার, লোপামুদ্রা মিত্ররাও হাজির। মঞ্চে উঠেই রক শিল্পী শ্রোতা অনুরাগীদের উদ্দেশে প্রশ্ন ছুঁড়ে দিলেন, “কাল অফিস যাওয়ার তাড়া নেই তো?” দর্শকদের সঙ্গে রসিকতাও করেন। বলেন, যারা টিশার্ট খুলে ঘোরাবেন তাদের সকলকেই স্ক্রিনে দেখা যাবে।

View this post on Instagram

A post shared by Kamalika Sengupta (@kamalika.sengupta.9)